
* „Ardalionii” au fost în turneu în Italia și Franţa, cu 
piesa „Aşteptarea”, pe care ne-au prezentat-o şi nouă în toam- 
nă. Comunitățile de români din Torino şi Paris i-au primit cu 
braţele deschise. Dar a fost şi un periplu de vacanţă și cultural, 
căci tinerii noştri au avut ocazia să vadă pentru prima dată 
aceste locuri (foto). 


* Bun venit pruncăi Ecaterina-Parascheva, al şaptelea 
copil al fraţilor Natanael şi Ecaterina din Timişoara, născută 
duminica trecută! 


* Au trecut 3 ani de la adormirea surorii Salomeea şi 2 ani de 
când fraţii Ionel şi Cornelia s-au despărţit de fiul Ştefan. 
Dumnezeu să-i ierte şi să-i odihnească în pace! 


* Duminica trecută, părinţii noştri Ştefan şi Lucian au partici- 
pat la Taina Sf. Maslu în parohia Aluniș, la invitaţia pr. 
Sorin Ilota. La sfârşitul slujbei, părintele Ștefan a vorbit cre- 
dincioşilor despre vremurile de acum şi lucrarea mântuirii. 


* 25 de sfinte lăcaşuri din judeţul Gorj au fost afectate de cutremurul recent, printre ele și biserica mănăsti- 
rii Tismana. Arhiepiscopia Craiovei a lansat o colectă pentru repararea lor. Autorităţile au interzis oficierea de sluj- 
be în interior până la remedierea factorilor de risc. (sursa: basilica.ro) 


+ De anul viitor, zilele de 6 şi 7 ianuarie (Boboteaza şi Sf. Ioan Botezătorul—respectiv Crăciunul pe stil vechi) vor fi 
decretate zile libere legale. (sursa: arhiepiscopiaaradului.ro) 


* Doi dintre membrii unei cunoscute formaţii americane din anii '90 - Hanson - au primit botezul ortodox în urmă 
cu 10 ani, iar unul dintre ei a fost făcut diacon de curând. Ei sunt fraţi de sânge, iar mătuşa lor este monahie la o mă- 
năstire din SUA. Pe noul diacon îl cheamă Mercurie după botez şi este tatăl a 5 copii. (sursa: orthodoxchristian.com) 


* La fel ca pe timpul Sf. Constantin Brâncoveanu, creştinii din Liban au nevoie ajutor pentru tipărirea de 
cărţi duhovniceşti. De această dată este vorba de Comentarii la Apocalipsă şi o scriere a păr. Efrem din Arizona, 
pentru care se solicită sprijin financiar din partea creştinilor ortodocşi din alte ţări, printr-o campanie GoFundMe. 


(sursa: orthodoxchristian.com ) 
Sfântul Ignatie Briancianinov 


ne recomandă 


SF. IGNATIE BRIANCIANINOV 
Căile lui Dumnezeu şi căile lumii Fi 

a 
Căile şi lucrările lui Dumnezeu îşi urmează propriul lor drum. Proiectele umane şi „4 
demonice îşi urmează, de asemenea, propriul lor traseu. Crimele şi atrocitățile nu în- 
cetează să fie crime şi atrocități în raport cu cei care le fac, chiar dacă cei care comit 
răul cu rea intenţie devin doar nişte instrumente ale voinţei lui Dumnezeu. Aceasta 
din urmă este o consecinţă a înţelepciunii neînchipuite a lui Dumnezeu, a puterii neli- 
mitate a lui Dumnezeu, datorită căreia creaturile, acţionând conform voinţei lor libe- 
re, sunt totodată şi neîncetat în puterea Creatorului, fără să o înţeleagă, şi împlinesc 
voinţa Lui, chiar fără să o cunoască. 


ş Căile lui Dumnezeu 
și căile lumii 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 9 gmail.com sau la tel. 0734.194.372. Mulţumim tuturor pentru rugăciuni şi ajutor! 

Foaie ortodoxă pentru sufle 


Sfinţii 
saptamanii 
D 26 - DUMINICA IZGONI- 
RII LUI ADAM DIN RAI (a 
iertării); Sf. Mc. Fotini Samari- 


neanca, împreună cu 2 fii şi 5 su- 
rori; Sf. Ier. Porfirie al Gazei 


L 27 - Sf. Cuv. Procopie Decapoli- 
tul; Sf. Cuv. Tit de la Pecerska; Sf. 
Cuv. Efrem Katunakiotul (uceni- 
cul lui Gheron Iosif), Inceputul 
Postului Mare; Canonul cel 
Mare; POST ASPRU 


M 28 - Sf. Apostoli Nimfas şi Eu- 
vul; Sf. Sf. Mc. Proterie şi alţi 6; 
Sf. Cuv. Vasile Mărturisitorul; Sf. 
Cuv. loan Casian şi Gherman 
din Dobrogea (din 29 februarie) 
- Mărt. Mon. Marcu Dumitru 
(1999); Canonul cel Mare; 
POST ASPRU 


Mi 1 - Sf. Mc. Evdochia; Sf. Cuv. 
Domnina 

- Mărt. Grigorie Leu, episcopul 
Huşilor (1949); Canonul cel 
Mare; POST ASPRU 


J 2 - Sf. Ap. Parmena; Sf. Sf. Mc. 
Teodot Mărturisitorul; Sf. Cuv. 
Nicolae Planas; Cuv. Ioachim 
Vatopedinul (Papoulakis); Cano- 
nul cel Mare; POST ASPRU 


V a - Sf. Mc. Eutropiu, Cleonic şi 
Vasilisc (rude cu Sf. M. Mc. Teo- 
dor Tiron); POST ASPRU 


S 4 - Sf. Mc. Pavel şi Iuliana; Sf. 
Cuv. Gherasim de la Iordan; 
Sf. Prinţ Daniel de Moscova (fiul 
Sf. Alexandru Nevski); Pomeni- 
rea celor adormiţi - Sâmbăta 
Sf. Teodor (a colivelor); 
ULEI 


Păr. Serafim de la Căşiel 


3 


Vine Postul. 
INCOTRO? 


Ce ar trebui să facem 
ca să ne putem păstra 
echilibrul în timpul 
Postului? Să avem trei 
priviri: sus, jos şi în 
jurul nostru. 


Sus -— legătura cu Dum- 
nezeu, cu Maica Dom- 
nului şi cu sfinţii la care 
ne rugăm zilnic sau le 
citim cărțile. 


Jos înseamnă să ne 


simplificăm vieţile. De 
ce avem nevoie de atâ- 
tea lucruri materiale? 
Mă gândesc şi îmi zic 
mie însumi că într-o zi 
va fi aşa: 2 metri lungi- 
me, 2 metri adâncime, 
unul lățime şi ... stop, 
Serafime! Şi aceasta 
este valabil pentru ori- 
care dintre noi. Deci, să 
ne simplificăm vieţile şi 
să ne gândim în primul 
rând la sufletul nostru. 


Iar sufletul omului are 
trei puteri: minte, voin- 
ță şi simţire. Trebuie să 
ne dezvoltăm puterile 
sufleteşti. Mintea să fie 
la ce învaţă Dumnezeu 
şi Sfinţii Părinţi, nu la 
cât a fost scorul la meci. 
Voința înseamnă să îm- 
plinim ce ştim că trebu- 
ie. Este câte unul de 30 
de ani, voinic cât un 
munte, şi îmi spune: Eu 
nu pot să postesc, că 

văd stele galbene, verzi şi albastre! 
Iar o babă uscată primeşte mâncare 
pe patul de spital de acasă, pentru că 
ea nu se pângăreşte să mănânce de 
ne-post. Pentru că are voinţă! A treia 
putere, simţirea, înseamnă să deose- 
bim dreapta de stânga (ereziile şi 
relele de adevărata Ortodoxie). 


MaxiMina 


Împrejurul nostru este a treia 
privire pe care să o avem în timpul 
Postului. Aşa vom constata că alţii 
au probleme mai grave decât ale 
noastre, că sunt în spitale, în închi- 
sori, în datorii, în familia lor ca în 
iad. Și atunci să zicem că suntem 
mai păcătoşi decât toţi aceştia, dar şi 


să nădăjduim în mila lui Dumnezeu, 
Care nu ne va răsplăti după păcatele 
noastre. 


Acestea sunt cele trei priviri prin 
care ne putem păstra echilibrul în 
timpul Postului. 


Poezie 


Stă sufletul fără 


Stă sufletul fără iubire, ca o fântână părăsită, 
C-un pic de apă-n fund, sălcie, sub năruirea de pereți. 
Stă-n marginea de drum fântâna netrebnică şi oropsită, 
Căci nimeni n-o mai cercetează; găleata-i spânzură dogită 


Şi-n ghizdurile putrezite cresc brusturi şi-nfloresc bureți. 


Stă sufletul fără iubire, pustiu, ca mărul fără roade, 
Părăginit într-o livadă şi plin de lacome omizi, 
Ce-l năpădesc în primăvară şi toată frunza încet o roade 
Și toată floarea, otrăvită, se scutură curând şi cade, 
Lăsându-i crengile uscate ca nişte sterpe pălămizi. 


Stă sufletul fără iubire cum stă o vatră ruinată, 

Ca un cuptor surpat de vremuri, fără de vad şi fără foc, 
La care nimeni nu duce aluatul proaspăt în covată, 
Să-l rumenească pe-ndelete dogoarea jarului, uscată, 
Şi să-l prefacă-n dulce azimi, mirositoare, ce se coc. 


a 1 


ubire 


Vasile Voiculescu 

Ce sunt cădelniţa, tămâia și smirna? 


Ciădirea sau tămâierea este unul 
dintre cele mai prezente acte ale cul- 
tului divin. Aceasta se face în timpul 
Sf. Liturghii şi al tuturor celorlalte 
slujbe. Intrebuinţarea cădelniţei la 
slujbe este veche, la fel ca şi folosirea 
tămâiei sau smirnei, obicei moştenit 
din Vechiul Testament. 


Cădelniţa este obiectul de cult în 
care se pune pe jar tămâia. Aceasta 
are forma unui recipient rotund, de 
metal frumos lucrat, atârnat pe trei 
sau patru lănţişoare unite în partea 
de sus într-un mâner cu două inele, 
pentru a fi ţinută de preot atunci 
când tămâiază biserica. 


„Cădelniţa este menită a da bună 
mireasmă, tot aşa cum şi voi, creşti- 
nii, sunteţi buna mireasmă a lui 
Hristos.” (Sf. Ambrozie al Mediola- 
nului) 


La început era folosită căţuia, un 
simplu vas de metal, fără accesorii, 
pe care preoţii îl purtau în mâini, 
tămâind Sf. Altar. Abia în sec. al VI- 
lea acestui vas i s-au aşezat lănţişoa- 
rele şi, mult mai târziu, capacul. 
Forma şi ornamentele de azi datează 
din secolul al XII-lea. 


În ţara noastră,c ea mai veche cădel- 
niţă păstrată provine de la mănăsti- 


rea Tismana (sec. XIV). 


Denumirea de „cădelniţă” o găsim în 
Vechiul Testament „Luaţi-vă fiecare 
cădelniţe, puneţi în ele tămâie şi vă 
apropiaţi fiecare cu cădelniţa înain- 
tea Domnului” (Ieşire, Levitic, Nu- 
meri, etc.) şi în Noul Testament „Şi a 
venit un alt înger şi a stat la altar, 
având cădelniţă de 
aur.” (Apocalipsa). 


Tămâia bine mirositoare este sem- 
nul rugăciunii noastre curate, care se 
înalţă către Dumnezeu, dar şi sem- 
nul darului şi al prezenţei lui Dum- 
nezeu. 


Tămâia este răşina unor arbori exo- 
tici, care, ajungând în contact cu ae- 
rul, devine solidă. Pentru a fi mai 
parfumată, această răşină se ameste- 
că şi cu alte aromate, aşa cum se 
spune la Ieşire: „la-ţi mirodenii: 
stacte, oniha, halvan mirositor şi 
tămâie curată, din toate aceeaşi mă- 
sură, şi fă din ele, cu ajutorul 
meşteşugului făcătorilor de aromate, 
un amestec de tămâiat, cu adaos de 
sare, curat şi sfânt”. Tămâia este pu- 
să apoi pe cărbuni încinşi, unde ar- 
de, degajând un fum alb şi miros 
parfumat. 


Smirna este o substanţă răşinoasă 
de culoare galben închis, obţinută 
prin aceeaşi metodă ca şi tămâia, dar 
superioară acesteia. Magii care au 
venit să se închine Pruncului la Be- 
tleem au adus daruri: aur, smirnă şi 
tămâie. Sf. Nicodim a folosit smirnă, 
amestecată fiind cu alte arome, la 
îmbălsămarea trupului Mântuitoru- 
lui: „Și a venit şi Nicodim, cel care 
venise la El mai înainte noaptea, 
aducând ca la 100 de litre de ames- 
tec de smirnă şi aloe.” (loan 19) 


Smirna este în tradiţia multor po- 
poare creştine simbolul cuminţeniei, 
înfrânării şi înțelepciunii. Chiar în 
tradiţia româneasca există expresii 


de genul: „Să stai cuminte smirnă”. 


În creştinism, tămâia și smirna sunt 
folosite din primele veacuri, aşa cum 
se menţionează în textul unor canoa- 
ne şi al Sf. Liturghii, unde există for- 
mule speciale de binecuvântare a 
tămâiei folosită la cădire, rostite de 
preot: „Tămâie Îţi aducem ie, Hris- 
toase, Dumnezeul nostru, întru mi- 
ros de bună mireasmă duhovniceas- 
că, pe care primind-o întru jertfelni- 
cul Tău cel mai presus de ceruri, tri- 
mite-ne nouă harul Preasfântului 
Duh!”. 


Ritualul tămâierii s-a generalizat în 
timpul Sf. Împărat Constantin cel 
Mare. 


Fiecare creştin poate folosi în casa 
lui căţuia, smirna şi tămâia. Putem 
aprinde tămâie ori de câte ori simţim 
nevoia, dar mai ales când ne facem 
rugăciunile. Întotdeauna tămâiatul 
în biserică sau acasă (de către cre- 
dincioşi) trebuie să fie însoţit de ru- 
găciune. Preotul rosteşte atunci în 
taină psalmul 50. 


4 6 Cădelniţa simboli- 
zează umanitatea Mân- 
tuitorului, focul din că- 
delniţă - divinitatea Sa, 
iar fumul de tămâie - mi- 
reasma Duhului Sfânt. 


(Sf. Gherman al 
Constantinopolului) 

1956 - Curajul 


STUDENȚILOR TIMIŞORENI 


In România, în anul 1956, au avut 
loc mai multe revolte studenţeşti 
anticomuniste, inspirate după mode- 
lul din Ungaria. Tinerii cereau prin- 
tre altele condiţii mai bune de viaţă, 
retragerea armatelor sovietice şi 
dreptul la liberă exprimare. La 
Timişoara, liderul mişcării a fost 
Teodor Stanca, student în anul V la 
Institutul Politehnic (originar din 
Coroi, jud. Arad). 


Căminele studenţeşti erau insufici- 
ente şi insalubre, hrana puţină și de 
proastă calitate, bursele studenţeşti 
erau acordate pe criterii politice, iar 
programa şcolară supraîncărcată cu 
materii şi activităţi inutile. „Noi nu 
eram nici străini şi nici indiferenți 
faţă de situaţia grea prin care tre- 
cea țara. In schimb, propaganda 
încerca să ne facă să credem că sun- 
tem foarte fericiţi, iar acest lucru 
noi nu îl mai acceptam“, rememo- 
rează fostul lider al studenţilor. 


Conducerea de partid din România 
se temea că în ţară puteau izbucni 
revolte şi a luat primele măsuri. La 
24 octombrie 1956 a fost elaborată o 
circulară care a fost trimisă către 
toate organizaţiile judeţene de par- 
tid, pentru a fi prelucrată în fabrici, 
instituţii, dar şi în instituţiile de în- 
văţământ. Prelucrarea circularei în 
mediul studenţesc din Timişoara a 
fost un eşec pentru propaganda co- 
munistă, studenţii condamnând în- 
cercarea puterii de a manipula popu- 
laţia. 


Lucrurile nu s-au oprit aici. „Ne-am 
gândit atunci ce puteam face, care e 
menirea noastră: să fim doar soli- 
dari moral cu cei din Ungaria sau 
să ne şi exprimăm printr-o serie de 
manifestări. Și aşa s-a născut ideea 
de a vedea care este spiritul stu- 
denților din Timişoara, cât putem 
conta pe ei, dacă decidem să ieşim 


în stradă sau să găsim alte forme de 
manifestare. Aşa am decis să ţinem 
o adunare studenţească la data de 
30 octombrie la Facultatea de Me- 
canică“, îşi aminteşte Teodor Stan- 
ca. 


Jumătate dintre studenţii din 
Timişoara au spus „prezent“ la adu- 
nare. În acea perioadă erau interzise 
adunările şi acţiunile culturale şi 
sportive de teamă că lumea strânsă 
laolaltă putea porni o revoluţie şi în 
România. Cei din conducerea Poli- 
tehnicii au aflat de intenţiile stu- 
denţilor şi au încercat să împiedice 
adunarea, dar fără succes. În timp ce 
studenţii dezbăteau în cantină mo- 
dul în care vor acţiona în zilele ur- 
mătoare, forţele de represiune se 
organizaseră, iar clădirea fusese în- 
conjurată de cadre din armată şi de 
soldaţi cu puşti mitraliere. Studenţii 
organizatori au fost luaţi la Securita- 
te. Aici, timp de câteva zile, au fost 
supusi unor anchete. „Am primit 
pumni, înjurături şi au urmat an- 
chete interminabile“. Primul proces 
s-a judecat foarte repede, autorităţile 
vrând să dea un exemplu pentru cei 
care ar vrea să continue manifes- 
taţiile studenţeşti. 


Timişoara era sub blocadă militară, 
plină de maşini blindate şi de patru- 
le militare. Facultăţile şi căminele 
studenţeşti erau sub pază militară. 
Cu toate acestea, peste 800 de stu- 
denţi adunaţi la Facultatea de Agro- 
nomie au venit către Catedrală să 
demonstreze pentru eliberarea cole- 
gilor arestaţi. Pe treptele Catedralei, 
însă, erau mai mulţi ofiţeri de la Se- 
curitate şi Miliție care supravegheau 
ce se petrece în oraş. La apariţia stu- 
denţilor s-a ordonat intervenţia ar- 
matei. Tinerii au fost înconjurați de 
militari şi s-au tras focuri de armă de 
intimidare. 


Pe drum, studenţii au trecut pe lângă 


căminul de fete, care erau deja se- 
chestrate. Fetele aruncau în soldaţi 
cu borcane cu mâncare, cu tot ce le 
cădea în mână, de ciudă că nu pot 
părăsi clădirea şi nu se pot alătura şi 
ele marșului. 


Un alt moment fierbinte a fost la 
Institutul de Medicină. Studenţii s- 
au blocat în cămin şi au refuzat să 
vorbească cu oficialităţile, intrând în 
greva foamei. Militarii aduşi la faţa 
locului, după o rafală de foc, au 
forțat intrarea arestând câteva sute 
de studenți. 


Având în vedere agravarea situaţiei 
din Ungaria, dar şi cele petrecute la 
Politehnica din Timişoara, s-a con- 
stituit un comandament general 
condus de Emil Bodnăraş, din care 
mai făceau parte Nicolae Ceauşescu, 
Leontin Sălăjan şi Alexandru Dră- 
ghici, care avea libertatea de a lua 
orice măsuri considera necasar pen- 
tru restabilirea liniştii, putând merge 
până la deschiderea focului dacă era 
nevoie. 


Au urmat procesele şi condamnările. 
Teodor Stanca a primit o pedeapsă 
de opt ani de închisoare, una dintre 
cele mai mari condamnări date în 
dosarul revoltei studenţilor de la 
Timişoara. „La Gherla am stat din 
ajunul Crăciunului lui 1956, până în 
1959.” Au urmat alţi trei ani şi jumă- 
tate de detenţie în lagărele de reedu- 
care de la Salcia şi Periprava. După 
eliberare, a încercat să-și reia studii- 
le, dar era foarte greu, fiind conside- 
rat un duşman al poporului. În 1966, 
regimul politic a devenit mai blând 
şi s-a dat o hotărâre care le permitea 
celor care îşi întrerupseseră studiile 
să le poată continua. A lucrat la Uzi- 
na de vagoane din Arad şi şi-a termi- 
nat facultatea la seral. A fost însă 
urmărit tot timpul. 

In timpul uneia dintre călătoriile lui 
Gheronda Iosif în Cipru, părintele 
Atanasie, stareţul mănăstirii Mahera 
(şi viitorul mitropolit al Ciprului), i-a 
oferit un pelerinaj la Muntele Sinai. 
Gheronda nu obişnuia să meargă în 
pelerinaje, însă părintele Atanasie I- 
a pus în faţa faptului împlinit şi nu a 
mai avut de ales, fiindcă biletele erau 
deja luate. 


Mitropolitul Atanasie de Limassol 
povesteşte: 


„Îndată ce am intrat în pustie, în- 
dreptându-ne spre Sinai, Gheronda, 
cum stătea acolo singur, a început să 
se închine şi să plângă. Plângea cu 
hohote, însă se străduia să se ascun- 
dă. Eu l-am văzut şi am înţeles că se 
ruga aşa cum o făcea înainte de a se 
împărtăşi. Îşi acoperise uşor faţa cu 
mâna, ca să nu îl vedem, și plângea. 


Mai târziu l-am întrebat şi mi-a 
spus: 


- Ce să îți zic, copilul meu? M-a cer- 
cetat Sfânta Ecaterina în autocar. 
Ce har! Doamne, ce har! Ce mare 
este Sfânta aceasta! 


Apoi nu i-a lăsat pe părinţi să urce 

Oamenii lui Dumnezeu 


Harul părintelui 


IOSIF VATOPEDINUL 


pe vârful Sinaiului: 


- Unde să vă duceţi? Aici este harul, 
aici este harul! 


Şi vorbea despre Sfânta Ecaterina şi 
plângea. Dar şi moaştele Sfintei, în 
acele zile cât am stat acolo, ce mi- 
reasmă aveau! Chiar şi părintele Pa- 
vel Sinaitul ne-a spus: 


- Întotdeauna moaştele Sfintei Eca- 
terina răspândesc bună mireasmă, 
însă mireasmă ca în zilele acestea 
am simţit prima dată! 


Dar, ce mireasmă! Puteai s-o tai cu 
cuțitul, aşa era! Nu pot să spun cea 
fost atunci. Şi asta pentru că Ghe- 
ronda o adora pe Sfânta... 


Sfânta Ecaterina era hramul bisericii 
din satul natal al Sfântului Iosif 
Isihastul. El obişnuia ca de ziua Sfin- 
tei să facă gogoşi, în semn de cinstire 
şi de bucurie pentru praznicul ei. Şi 
fiindcă acesta avea evlavie la Sfânta 
Ecaterina, o transmisese şi ucenici- 
lor săi, la fel cum mai târziu ne-a 
transmis-o şi nouă Gheronda. Desi- 
sur, păstrăm până astăzi obiceiul 
Sfântului Iosif de a face gogoşi de 
ziua Sfintei Ecaterina.” 


XXX 


Stareţa Pavelida de la mănăstirea 
Plateia-Teba avea mare evlavie la 
părintele Iosif şi îl suna aproape zil- 
nic la telefon să se sfătuiască. 


În iarna 1990-1991, a nins foarte 
mult şi din cauza zăpezii, cablul de 
telefon al mănăstirii s-a rupt. Maicile 
erau izolate, neputând ieşi din cauza 
zăpezii şi nici să sune. Pe vremea 
aceea încă nu ne invadaseră viaţa 
telefoanele mobile... 


La un moment dat, spre surprinde- 
rea tuturor, a sunat telefonul, deşi 
cablul era tăiat. La celălalt capăt s-a 
auzit vocea părintelui Iosif. A vorbit 
mai multă vreme cu maica stareță, 
întărind-o şi mângâind-o în această 
încercare. 


După ce a închis, maicile au încercat 
să sune pe cineva, dar legătura era 
întreruptă. Peste 2-3 zile, zăpada s-a 
mai topit şi a putut veni o echipă de 
la telefoane să le repare cablul. 


[4 G De multe ori, omul face ce i se pare lui, şi se sileşte, şi așteaptă, şi doreşte să fie 
înștiințat despre lucrul acela dacă este potrivit cu voia dumnezeiască, însă nu primeşte 
nici o înştiinţare. Să-şi facă atunci cruce şi să înceapă cu multă atenţie, lepădând cu desă- 
vârşire voia sa proprie şi strigând cu multă pătimire: „Doamne, Tu ştii toate, Tu toate le 


> 


cunoşti, nu mă lăsa să pier!”, urmărind cu răbdare dezlegarea situaţiei. 

Interviul săptămânii 


Aştepţi acum să naşti. Al câtelea 
copil? 


Am 36 de săptămâni de sarcină şi 
mă pregătesc să nasc al nouălea co- 
pil. 


Aţi rămas consecvenţi hotărârii de 
a lăsa să vină toți copiii. Cum ați 
reuşit, căci mă gândesc că nu mulți 
v-au felicitat? 


Noi în biserică ne-am întâlnit şi nu 
ne-a trecut prin minte să discutăm 
cum să facem să nu avem mulţi co- 
pii, sau câţi am putea creşte în con- 
diţii „decente”, sau când să îi naş- 
tem. Ne-am silit să trăim duhovni- 
ceşte şi am lăsat în seama lui Dum- 
nezeu şi numărul copiilor, şi timpul 
în care să vină. Să fim serioşi! Sun- 
tem noi mai responsabili sau 
mai atenţi decât Dumnezeu? 
Dacă trimite om în lume, El e Cel 
Care investeşte cea mai mare dra- 
goste şi cea mai mare grijă! 


În ceea ce priveşte părinţii, ai mei s- 
au obişnuit cât de cât sau se abţin. 
Tatăl părintelui meu (mama a ador- 
mit în 2013) ne tot spune că ar fi 
cazul să ne oprim. Oamenii din pa- 
rohie sunt surprinşi şi reţinuţi... Ţin 


MaxiMina 


pentru 


(UNSPRE)ZECE 
INIMI 


Dumnezeu 


minte un comentariu al 
unei femei după o predi- 
că de la începutul preo- 
ţiei părintelui, în care 
încuraja naşterea tuturor copiilor: 
„Lasă, zice el acum aşa, să îl văd 
eu!”. Mă mai ispitesc unele femei să 
îmi vadă reacţia: „Doamna, trebuie 
să vă fie greu...”. Nu obişnuiesc să 
mă plâng pentru că nici nu e cazul. 
Nu pot să spun că nu e greu, 
dar ce e ușor pe lumea asta? 
Este un greu care se poate duce 
cu ajutorul lui Dumnezeu. El ne 
dă putere, El, când e necesar, ne 
sprijină şi lucrează în chip minunat. 


Mama mea vine din când în când, 
pentru perioade scurte, şi stă la noi 
şi ne ajută. Obişnuia să zică uneori: 
„Eu plec şi tu cum te descurei?”. Mă 
gândeam: pleci dumneata şi vine 
Maica Domnului... De multe ori am 
mulţumit Domnului şi Preacuratei 
că erau copiii liniştiţi şi puteam să 
îmi fac treburile (mă refer la perioa- 
da când sunt micuţi şi solicită mult 
mama). Dar şi părintele se implică 
foarte mult. Când sunt lucruri mari 
de făcut (de exemplu la grădină sau 
la pregătiri de iarnă), el ne adună pe 
toţi şi ne organizează şi muncim îm- 
preună. Tot părintele găteşte deseori 
şi curăță bucătăria. Aşadar reuşim 
cu ajutorul lui Dumnezeu, ajutându- 
ne unii pe alţii. 


Majoritatea dintre noi îi cunoaştem măcar puţin pe pr. loan şi 
preoteasa Ioana de la Cil. Deşi au plecat de 15 ani din obşte 
în propria parohie, au revenit mereu în cuibul de unde au zbu- 
rat, la hramuri sau cu alte ocazii. Pe preoteasa avem prilejul să 
o vedem când vine şi stă la Arad o perioadă, în preajma unei 
noi naşteri. Şi prilejurile nu au fost rare... O mai ştim şi că are 
un glas minunat şi talent la scris (în foaia MaxiMina au apărut 
câteva versuri). Dar meseria ei „de bază” este aceea de soție şi 
mamă. Am rugat-o să ne dezvăluie câte ceva din viața unei fa- 
milii numeroase, spre întărirea noastră în nădejde, dar şi în 
mai multă rugăciune pentru cei care duc această cruce. 


Ce înseamnă o zi în viaţa ta de ma- 
mă? 


Pare plictisitoare. Mie nu mi-a fost 
greu să mă obişnuiesc pentru că mă 
simţeam singură în copilărie (am 
doar o soră cu 7 ani mare) şi mi-am 
dorit mai mulţi copii. 


Încep ziua prin a pregăti copiii pen- 
tru şcoală: pachetele cu mâncare, 
hăinuţele, dacă nu reuşim să le pre- 
gătim de seara. Deja fetele sunt mari 
şi se piaptană singure. După ce plea- 
că cei şase şcolari, se trezeşte Ioan 
pe care îl duc la grădi, şi încep orga- 
nizarea zilei: pornesc maşinile de 
vase, de rufe şi uscătorul de haine. 
Se trezeşte în acest timp şi micuțul 
Nicolae şi cu părintele luăm micul 
dejun - ceva simplu, care să nu ceară 
timp de gătit. 


Apoi mă apuc de gătit prânzul. În 
ultimele săptămâni nu mai fac faţă, 
nu mă mai pot mişca în ritm normal, 
şi îmi preia părintele din sarcini sau 
mama, dacă e la noi. Vin copiii de la 
şcoală. Fiecare trebuie să îşi elibere- 
ze ghiozdanul, să îşi aşeze hainele de 
şcoală curate pe un suport, cele mur- 
dare în coş şi papucii pe etajeră. Pâ- 
nă se adună toţi, frăţiorul de serviciu 
(eu mai mult coordonez) uneori mă 
ajută să termin de gătit, aşezăm ma- 
sa, vasele curate la loc, scoatem gu- 
noiul, ne ocupăm de pus la uscat şi 
la spălat în continuare... 

Se ia prânzul şi toată lumea se odih- 
neşte 2, de multe ori 3 ore. Uneori 
nu toţi copiii dorm şi se joacă în li- 
nişte sau desenează sau citesc. După 
ce se trezesc, ei fac teme şi învaţă, eu 
mă ocup de cină şi continui iar cu 
vasele, dacă apuc, împătur hainele şi 
le aşez în dulap. În ultima vreme 
doar fetele mari fac acest lucru. 


Cred că v-aţi plictisit doar citind. Da, 
este volum mare de muncă în ceea ce 
priveşte rutina zilei pentru că sun- 
tem mulţi, dar le spun copiilor că 
sunt mulţi şi cei care pot să lucreze. 
Seara face fiecare cano- 
nul lui. 


Mai ai timp de tine, de 
soțul tău? 


De mine nu prea mai am 
timp, dar nu sufăr pen- 
tru asta. De părintele mă 
străduiesc să am. În ulti- 
ma vreme el îşi face timp 
pentru mine să mă ajute. 


A fi mamă nu e uşor, 
dar nici a fi fratele mai 
multor fraţi. Cum duc 
copiii greul unei familii 
numeroase? 


Ioan, care are 4 ani şi a înţeles că se 
apropie naşterea, mă pupă şi îmi 
mulţumeşte aproape zilnic că o să 
mai nasc un bebe. De fiecare dată 
când am dat copiilor vestea că vom 
mai avea un copil, toţi s-au bucurat 
mult. Cei mari ne mai spun că une- 
ori îi privesc ciudat colegii. Uneori li 
se pare greu că noi avem mult de 
lucru şi alţi copii nu fac nimic. Me- 
reu le spun că dacă suntem mulţi, 
unui singur copil nu îi revin multe 
sarcini şi că e esenţial pentru viaţa 
lor să ştie să lucreze, să ştie cum să 
aibă grijă de un copil mic. Altfel, mai 
ales fetele, după ce se mărită, dacă 
nu au ajutor serios, cad din depresie 
în depresie. 


Sunt şi părți de care o familie cu 1-2 
copii nu au parte. Care? 


Cred că în primul rând al treilea 
copil aduce un echilibru esenţi- 
al familiei. Poate şi copiii şi părin- 
ţii sunt tentaţi să facă echipă câte 
doi: mama cu unul dintre ei, tata cu 
celălalt. Vine al treilea şi toţi cinci 
fac echipă împreună. Apoi fiecare 


x» 


copil are locul lui în „echipă”, după 


MaxiMina 


cum îl dăruieşte Dumnezeu. Sun- 
tem diferiţi şi este o diversitate 
aşa de minunată! 


Dintre avantajele familiei mai nume- 
roase: copiii sunt mai bine pregătiţi 
pentru viaţă pentru că învaţă de mici 
să facă unele lucruri şi capătă înde- 
mânare, devenind mai practici şi 
mai rapizi; sunt mai sociabili, mai 
puţin egoişti, cu mai mult spirit de 
sacrificiu şi mai milostivi; nu îi mai 
sperie greul în general, nu se simt 
singuri şi părinţii sunt mai uniţi 
pentru că îi unesc mai mulţi copii. 


Casa parohială se măreşte 


Ce poţi spune mamelor care încă 
ezită să lase toți copiii să se nască? 


Pe primii patru copii i-am cerut spe- 
cial cu rugăciune. Sarcina și naşterea 
a patra au fost foarte grele. De la 4 
luni de sarcină aveam contracţii şi 
dureri, iar imediat după naştere am 
făcut hemoragie şi am fost în prag de 
histerectomie. Nu am mai îndrăznit 
a cere copii (nu în sensul că nu îmi 
doream), ci mă rugam să hotărască 
Dumnezeu cum ştie mai bine. După 
8 luni am rămas însărcinată şi sarci- 
na şi naşterea au fost foarte uşoare 
(deşi copilaşul a avut 4600 grame la 
naştere!). Departe sunt raţionamen- 
tele umane de rânduielile şi lucrările 
lui Dumnezeu! 


Îmi amintesc că atunci când i-am 
spus surorii mele că sunt însărcinată 
a cincea oară, a exclamat: „Nu sun- 
teţi normali! Voi nu sunteţi normali! 
Ai uitat prin ce ai trecut?” Nici nu a 
venit la botez. Acum s-a obişnuit cu 
ideea că nu suntem „normali” şi nu 
mai zice nimic. Aşadar este esenţial 
să ne punem nădejdea în Dumnezeu 
şi să ne silim să urmăm lui. Și EI, 


pentru mila Lui şi rugăciunile Prea- 
curatei, ale sfinţilor, ale duhovnicu- 
lui, ale obştii şi ale întregii biserici, 
va lucra minunat în viața noastră şi 
nu ne va lăsa niciodată. 


Te rugăm să ne împărtăşeşti câteva 
gânduri despre viaţa celor doi soți? 


Să se silească soţii să fie cât mai 
uniți şi cât mai aproape de Dumne- 
zeu pentru că în comportamentul 
şi viaţa copiilor noştri se vede 
| ca în oglindă com- 
1  portamentul şi viaţa 
noastră. Să încerce să 
nu se critice unul pe al- 
tul în faţa copiilor, chiar 
dacă au păreri diferite, ci 
să facă front comun pen- 
tru că altfel nu vor mai fi 
ascultați şi copiii se vor 
dezorienta şi se vor risipi 
pe căi greşite, căutând 
echilibru. Cel mai peri- 
culos este ca femeia să 
critice bărbatul când el 
mustră copiii. Îi submi- 
nează autoritatea căci, 
ne place sau nu, autori- 
tatea tatălui e mai im- 
portantă, pentru că el e 
mai statornic şi el trebu- 
ie să fie stâlpul familiei. 


Mama trebuie să fie cel dintâi exem- 
plu de ascultare, dragoste şi jertfel- 
nicie. Tata trebuie să fie exemplu de 
credinţă tare, aplecare spre neputin- 
ţa şi nevoile celorlalţi, înţelegere şi 
sprijin. El conduce familia, dar tre- 
buie să o conducă nu ca un despot, ci 
cu inima lui Hristos, cunoscând, în- 
ţelegând şi sprijinind nevoile tuturor 
membrilor familiei. Iar dacă mama 
îşi va cicăli mereu bărbatul, cum să 
aibă copii ascultători? De la cine să 
înveţe ei ascultarea? Până să înţelea- 
gă că e poruncă dumnezeiască, ei 
trebuie să o vadă practic în noi. Şi 
mamei îi va veni uşor să se plece 
soţului pe care îl simte că o iubeşte 
cu dragostea Mântuitorului. 


Iar dacă vorbim de familii unde doar 
unul e credincios, acolo, dacă e che- 
mat Dumnezeu, El negreşit va pogo- 
ri mai mult har ca să lucreze mântui- 
rea tuturor. La El nimic nu e cu ne- 
putinţă. Cel credincios va răzbi cu 
sfatul şi rugăciunile duhovnicului. În 
biserică nu suntem niciodată sin- 
guri. Să ne iubim unii pe alţii şi sus 
să avem inimile! 


Îți mulțumim! 


